|  |
| --- |
| Корпоративни комуникации |
| А1 България |
| 0882 201 218 |
| http://www.а1.bg |
| http://www.facebook.com/A1Bulgaria |

София,

23.01.2024 г.

**С общо 150 000 лева коледната кампания на А1 ще подкрепи обновяването на педиатрично отделение по проект „Светулка“**

* *Сумата, генерирана в края на 2023 г. от ползвателите на Моят А1, беше удвоена от компанията*
* *Стартира и обновяването на детското отделение в МБАЛ Карнобат, на което беше посветена коледната кампания на А1 през 2022 г.*

Дигиталната кампания с кауза **„**[**Свързва ни доброто: Дари за децата, а А1 ще удвои сумата**](https://www.a1.bg/medien-tsentar-informatsia-za-mediite/mc/index/ma/view/infoblock_id/3454)**“** генерира общо 150 000 лева в подкрепа на детското здравеопазване у нас. Със средствата ще бъде обновена физическата среда в едно детско болнично отделение по проект „Светулка“. По този начин ще бъде подпомогнато лечението на пациентите и по-ефективната работа на медицинския персонал чрез по-приветлива среда и по-модерен процес на лечение, поставящ детето в центъра.

Илияна Захариева, директор „Корпоративни комуникации“ в А1 България, коментира резултатите: *„Отново избрахме да посветим коледната кампания на една от най-важните каузи - по-доброто здраве за нашите деца. Признателни сме на нашите клиенти за активността, с която се включиха в подкрепа на каузата през Моят А1. Удвоихме всяко дарение, което вярваме, че удвоява и мащаба на положителната промяна. Само чрез целенасочени усилия можем заедно да променим средата за лечение на децата в България към по-добро.“*

В рамките на инициативата, която се проведе изцяло в [Моят А1](https://www.a1.bg/MyA1) от 15 ноември до 31 декември 2023 година, частните клиенти на А1 имаха възможност да дарят сума по избор към своята месечна фактура за телекомуникационни услуги, а компанията удвои всяко направено дарение. Средната сума, която абонатите са избрали да дарят за каузата, е близо 13 лева, а най-щедрият дарител е допринесъл с 1000 лв. Най-активни са били участниците в дните преди коледните празници, когато са постъпили близо 30% от всички дарения.

Димитрина Спирова, съосновател на „За доброто“, допълни от името на фондацията: *„Бих искала на благодаря на целия екип на А1, с които работихме по тази кампания. Чрез правилната комуникация идеята на проект „Светулка“ достигна до хиляди хора, което е и наша основна задача - да запознаем обществото с проблемите на детското здравеопазване и заедно да работим, за да направим детските отделения уютни, достъпни и функционални. За една болница, която не прилича на болница!“.*

Конкретното педиатрично отделение, което да бъде изцяло преобразено с дарената сума като част от втората коледна кампания с кауза, ще бъде избрано от фондацията в следващите месеци сред всички кандидатствали през [формата](https://zadobroto.com/forma-za-kandidatstvane-po-proekt-svetulka/).

Усилията на А1 в подкрепа на по-качествено детско здравеопазване и по-модерна среда за лечение на малките пациенти започнаха още през 2022 година, когато като част от [първата подобна кампания](https://www.a1.bg/medien-tsentar-informatsia-za-mediite/mc/index/ma/view/infoblock_id/3308) А1 закръгляше всяка платена фактура през Моят А1 до кръгъл лев за своя сметка в полза на проект „Светулка“. След края на кампанията [беше избрано детското отделение в МБАЛ - Карнобат](https://www.a1.bg/medien-tsentar-informatsia-za-mediite/mc/index/ma/view/infoblock_id/3339), чийто същински ремонт стартира днес в присъствието на кмета на град Карнобат – Георги Димитров, директора на МБАЛ – Карнобат – д-р Колибаров, представители на А1 и фондация „За доброто“.

Реновацията ще бъде осъществена с дарената от А1 сума и включва преобразяване на 14 болнични стаи, както и изграждане на отделна стая за приемане на новопостъпващи пациенти, детски кът за игри, а също и няколко кухни, така че отделението да отговори на нуждите на децата и техните родители по време на болничното лечение. Очакванията са ремонтът да завърши до есента на тази година, когато отделението ще бъде официално открито и ще започне да приема малките си пациенти.

**А1**, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2022 г. A1 България отчита приходи от 640,4 млн. евро, а сравнимата EBITDA e 254,4 млн. евро.

**A1 Group** е водещ телекомуникационен доставчик в Централна и Източна Европа с повече от 26 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2022 година надхвърлят 5 милиарда евро. Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни и онлайн разплащанията. Групата разполага със стабилен акционер в лицето на América Móvil – един от най-големите телекомуникационни доставчици в света.